Δήμος Θηβαίων

Ο Δήμος Θηβαίων είναι δήμος της Περιφέρειας Στερεάς Ελλάδας, που συστάθηκε με τη συνένωση των προϋπαρχόντων Δήμων Θηβαίων, Βαγίων, Πλαταιών και Θίσβης. Η έκταση του νέου δήμου είναι 822,92 τ.χλμ. και ο πληθυσμός του 36.477 κάτοικοι, σύμφωνα με την απογραφή του 2011. Έδρα του δήμου είναι η Θήβα.

 Ο Δήμος Θηβαίων είναι ένας από τους έξι δήμους της Περιφερειακής Ενότητας Βοιωτίας που συστάθηκαν το 2011 με το Πρόγραμμα Καλλικράτης. Νότια βρέχεται από τον Κορινθιακό κόλπο, ενώ στο βορειοκεντρικό τμήμα του δήμου εκτείνεται η πεδιάδα της Θήβας, με τις λίμνες Υλίκη και ανατολικότερα την Παραλίμνη, τμήματα των οποίων υπάγονται στον Δήμο. Ανατολικά της πόλης της Θήβας υπάρχει το δάσος του Μοσχοποδιού, με αξιοσημείωτο βοτανικό πλούτο, το οποίο απλώνεται πάνω στα υψώματα Μεγάλη και Μικρή Ψηλόραχη (στο κέντρο), τον λόφο Κουμέρκι (βόρεια) και το ύψωμα Σωρός (547 μ., στα ανατολικά). Στα εδαφική επικράτεια του Δήμου ανήκουν τα όρη Ελικώνας, Κιθαιρώνας και Ύπατο, καθώς και τα νησάκια Αλατονήσι, Βρόμα, Γκρομπολούρα, Κουβέλι, Μακρονήσι, Ταμπούρλο και Φονιάς, κατά μήκος των ακτών του Κορινθιακού κόλπου. Ο Δήμος Θηβαίων συνορεύει με τους Δήμους Λεβαδέων, Αλιάρτου, Ορχομενού και Τανάγρας της Περιφερειακής Ενότητας (Π.Ε.) Βοιωτίας, με τον Δήμο Χαλκιδέων της Π.Ε. Εύβοιας και με τον δήμο Μάνδρας–Ειδυλλίας της Π.Ε. Δυτικής Αττικής. Ο Δήμος Θηβαίων υποδιαιρείται σε τέσσερις δημοτικές ενότητες (Θηβαίων, Βαγίων, Θίσβης και Πλαταιών), οι οποίες ταυτίζονται με τους αντίστοιχους καταργηθέντες δήμους. Η Δημοτική Ενότητα (Δ.Ε.) Θηβαίων αποτελείται από έξι κοινότητες, η Δ.Ε. Βαγίων από μία, η Δ.Ε. Θίσβης από πέντε και η Δ.Ε. Πλαταιών επίσης από πέντε κοινότητες, οι οποίες αντιστοιχούν στα πρώην δημοτικά διαμερίσματα. Τοπικές έδρες αυτών είναι αντίστοιχα η Θήβα, τα Βάγια, η Δομβραίνα και οι Πλαταιές. Ακολουθούν οι πληθυσμοί των επιμέρους ενοτήτων, σύμφωνα με την απογραφή του 2011 : Κοινότητα Θηβαίων -- η Θήβα [ 22.883 ] Κοινότητα Αμπελοχωρίου -- το Αμπελοχώρι [ 314 ] Κοινότητα Ελεώνος -- ο Ελεώνας [ 1.010 ] Κοινότητα Μουρικίου [ 680 ] το Μουρίκι [ 501 ] το Καστρί [ 56 ] τα Πλατανάκια [ 123 ] Κοινότητα Νεοχωρακίου -- το Νεοχωράκι [ 515 ] Κοινότητα Υπάτου [ 443 ] το Ύπατο [ 438 ] η Μονή Μεταμορφώσεως Σωτήρος Σαγματά [ 4 ] Κοινότητα Βαγίων -- τα Βάγια [ 3.248 ] Κοινότητα Δομβραίνης [ 675 ] η Δομβραίνα [ 639 ] ο Άγιος Νικόλαος [ 16 ] η Μονή Μακαριωτίσσης [ 20 ] Κοινότητα Ελλοπίας -- η Ελλοπία [ 398 ] Κοινότητα Θίσβης [ 190 ] η Θίσβη [183 ] ο Όρμος Αγίου Ιωάννου [ 7 ] Κοινότητα Ξηρονομής [ 635 ] η Ξηρονομή [ 356 ] η Αλυκή [ 279 ] Κοινότητα Χωστίων [ 578 ] ο Πρόδρομος [ 418 ] η Παραλία [ 160 ] Κοινότητα Καπαρελλίου [ 1.863 ] το Καπαρέλλι [ 1.756 ] ο Άγιος Βασίλειος [ 100 ] το Καλαμάκι [ 7 ] Κοινότητα Λεύκτρων [ 1.091 ] τα Λεύκτρα [ 1.019 ] η Παραλία Λιβαδόστρας [ 72 ] Κοινότητα Λουτουφίου -- Λουτούφι [ 337 ] Κοινότητα Μελισσοχωρίου -- το Μελισσοχώρι [ 670 ] Κοινότητα Πλαταιών [ 947 ] οι Πλαταιές [ 944 ] η Μονή Αγίας Τριάδας [ 3 ] Στις δημοτικές εκλογές του 2010, που διεξήχθησαν στις 7 Νοεμβρίου (α' γύρος), προηγήθηκε ο Σπύρος Νικολάου, με ποσοστό 39,08% ακολουθούμενος από τον Νικόλαο Σβίγγο που συγκέντρωσε ποσοστό 28,76%. Στις επαναληπτικές δημοτικές εκλογές που διεξήχθησαν στις 14 Νοεμβρίου 2010 (β' γύρος), δήμαρχος του δήμου Θηβαίων εξελέγη ο Σπύρος Νικολάου με ποσοστό 61,96% έναντι 38,04% του αντιπάλου του, πρώην δημάρχου Νικόλαου Σβίγγου. Η συμμετοχή των ψηφοφόρων στον πρώτο γύρο ήταν 62,81% ενώ στον δεύτερο 47,34%. Στις συγκεκριμένες δημοτικές εκλογές το πιο επικρατέστερο κόμμα ήταν η Νέα Δημοκρατία με 61,96% ποσοστό και 8,996 ψήφους. Τα άλλα δύο ήταν το ΠΑΣΟΚ με ποσοστό 38,04% και 5,523 ψήφους, και η Δημοκρατική Αριστερά με ποσοστό 17,66% και 3,511 ψήφους. Το έμβλημα του Δήμου Θηβαίων χρησιμοποιείται από τον ομώνυμο δήμο όπως επίσης και από την ίδια την πόλη. Στο έμβλημα παρουσιάζεται ο ιδρυτής της πόλης των Θηβών, Κάδμος ο οποίος φτάνει στην πόλη ύστερα από υπόδειξη του Μαντείου, από την Φοινίκη αναζητώντας την αδελφή του Ευρώπη που την είχε απαγάγει ο Δίας.Στο σημείο αυτό σκοτώνει τον φοβερό Δράκοντα που δέσποζε σε όλη την περιοχή και σπέρνει τα δόντια του ύστερα από υπόδειξη της θεάς Αθηνάς από τα οποία φύτρωσαν οι λεγόμενοι «Σπαρτοί» που αλληλοεξοντώθηκαν. Καδμείον (Θήβα) (Μυκηναϊκό Ανάκτορο) (38°19′14.08″N 23°19′03.72″E) Αρχαιολογικός Χώρος Ηλεκτρών Πυλών (Θήβα) (38°19′03.04″N 23°19′11.96″E) Ναός Ισμηνίου Απόλλωνος (Θήβα) (38°18′59.10″N 23°19′20.91″E) Φράγκικος Πύργος (Θήβα) (38°19′25.17″N 23°19′03.75″E) Το Σπίτι του Ηρακλή (Θήβα) (38°19′00.97″N 23°19′12.09″E) Τάφοι Ετεοκλή και Πολυνείκη (Θήβα) (38°19′17.59″N 23°19′20.45″E) Μυκηναϊκοί Θαλαμοειδείς Τάφοι (Θήβα) (38°19′17.13″N 23°19′17.23″E) Κρήνη της Δίρκης (Θήβα) (38°19′05.46″N 23°18′51.30″E) Αρχαίο Νεκροταφείο (Θήβα) (γέφυρα ΟΣΕ) Αρχαιολογικός Χώρος Πλαταιών Αρχαιολογικός Χώρος Λεύκτρων Αρχαιολογικός Χώρος Εύτρησης Αρχαιολογικός Χώρος Λιβαδόστρας Ιερός Ναός Αγίας Τριάδας, (Βάγια) Ιερός Ναός Αγίου Αθανασίου, (Βάγια) Ιερός Ναός Αγίου Εφραίμ, (Βάγια) Αρχαιολογικό Μουσείο Θηβών Λαογραφικό Μουσείο Θηβών Παρακάτω αναφέρονται τα διατηρητέα κτίρια του δήμου σύμφωνα με τη Διεύθηνση Πολεοδομικού Σχεδιασμού Αποθήκη Βιλλιώτη Οιδιπόδεια Κρήνη και Νερόμυλος Βιλλιώτη Το πλέον δημοφιλές άθλημα στο δήμο είναι το ποδόσφαιρο. Ο δήμος Θηβαίων έχει 15 ποδοσφαιρικούς συλλόγους, ανάμεσα στους οποίους η ομάδα του Α.Ο. Θήβα αγωνίζεται στη Δ΄ Εθνική, ενώ όλες οι άλλες συμμετέχουν στα τοπικά πρωταθλήματα Βοιωτίας. Στην Α' Κατηγορία αγωνίζονται ο Α.Σ Πελοπίδας Θήβας 2004, ο Α.Ο. Επαμεινώνδας Λεύκτρων, ο Π.Α.Σ. Κιθαιρώνας Καπαρελίου, ο Α.Ο. Πλαταιών και ο Α.Ε.Σ. Ελεώνα και στην Β' Κατηγορία ο Γ.Α.Σ. Ιωνικός Αστέρας Θήβας 2005, ο A.Γ.Σ. Ιόλαος Θήβας, ο Α.Ο. Ελικώνας Δομβραίνας, ο Α.Ο. Ελλοπιακός, ο Α.Σ. Πανβαγιακός, η Α.Ο. Δόξα Μουρικίου, ο Α.Ο. Ύπατου και ο Α.Ο. Μελισσοχωρίου. Στο δήμο επίσης υπάρχουν 4 ομάδες καλαθοσφαίρισης (Α.Σ. Άρης Θήβας (γυναικών), Α.Σ. Άρης Θήβας (ανδρών), Γ.Σ. Ηρακλής Θήβας, και Γ.Σ. Κάδμος Θήβας (ανδρών)) οι οποίες αγωνίζονται όλες στην πόλη της Θήβας. Η πλέον επιτυχημένη από αυτές είναι ο Α.Σ. Άρης Θήβας (γυναικών) ο οποίος τις περιόδους 2003-04, 2005-06 και 2006-07 συμμετείχε στην Α1 Κατηγορία. Επίσης στην πόλη της Θήβας υπάρχουν 2 σύλλογοι στίβου (Γ.Σ. Πίνδαρος Θήβας και Γ.Σ. Κάδμος Θήβας) και 3 πολεμικών τεχνών (Α.Σ. Παγκράτης Θήβας, Α.Σ. Βοιωτικός Θήβας, Α.Σ. Ο Σπάρτακος Θήβας). Ακόμη κάθε χρόνο διεξάγεται ο Ποδηλατικός γύρος της Θήβας και ο Γύρος της Καδμείας. Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Βιβλίο: Γιώργος Ε. Αντωνίου. (2016). Βοιωτοί στην Αμερική-Μέσα από τους Συλλόγους τους. Αθήνα: A.D.M. Press. ISBN: 978-960-93-8333-2. [WWW: https://boeotiansinamerica.blogspot.com ] Μίχας Γεώργιος Κ.:«Συμβολή στην Έρευνα της Ιστορίας των Αρβανιτών, Ιδιωματικές Λέξεις και Φράσεις στ΄ Αρβανιτοχώρια Βοιωτίας και Λοκρίδας», 2014, 2019.